১৮ বছরের কম বয়সিদের ধূমপান নিষিদ্ধ হল মলদ্বীপে

ওয়েবডেস্ক- ভবিষ্যত প্রজন্মের কথা চিন্তা করে বড়সড় পদক্ষেপ নিল মলদ্বীপের সরকার (Maldives Government) । ১৮ বছরের কম বয়সীদের এই প্রথম মলদ্বীপে ধূমপান নিষিদ্ধ (No Smoking) করা হল। অর্থাৎ ২০০৭ সালের জানুয়ারির পরে জন্ম নেওয়া সবার জন্য ধূমপান নিষিদ্ধ করা হয়েছে। শনিবার ১ নভেম্বর থেকে এই নিষেধাজ্ঞা কার্যকর করা হয়েছে। দেশটির মন্ত্রণালয় জানিয়েছে, এই নিষেধাজ্ঞা কার্যকরে এখনও পর্যন্ত ‘প্রজন্ম অনুযায়ী (Generaional Ban) মলদ্বীপ হল প্রজন্ম অনুযায়ী প্রথম তামাক নিষিদ্ধকারী দেশ।

দেশটির মন্ত্রণালয় জানিয়েছে, প্রেসিডেন্ট মুহাম্মদ মুইজ্জু (President Muhammad Muizzu) ভবিষ্যত প্রজন্মের জন্য খুব বড়সড় পদক্ষেপ নিয়েছে। এই বছরের শুরুতে প্রেসিডেন্ট মুহাম্মদ মুইজ্জুর নেওয়া এই পদক্ষেপ ‘জনস্বাস্থ্য রক্ষা করবে ও তামাকমুক্ত’ প্রজন্ম গড়ে তুলবে। মন্ত্রণালয়ের এক বিবৃতিতে স্পষ্ট করে জানিয়েছে, ‘নতুন বিধানের আওতায় ২০০৭ সালের ১ জানুয়ারি বা তার পরে জন্মগ্রহণকারী ব্যক্তিদের জন্য মালদ্বীপে তামাকজাত দ্রব্য কেনা, ব্যবহার বা বিক্রি করা নিষিদ্ধ।

এই নিষেধাজ্ঞা সব ধরনের তামাকের ক্ষেত্রে প্রযোজ্য এবং খুচরা বিক্রেতাদের ক্ষেত্রের প্রযোজ্য হবে। বিক্রেতাদের বিক্রির আগে অবশ্য বয়স যাচাই করে দেখতে হবে। দেশটির স্বাস্থ্য মন্ত্রণালয় জানিয়েছে, তারা ই-সিগারেট এবং ভ্যাপিং পণ্য আমদানি, বিক্রয়, বিতরণ, বহন ও ব্যবহারের ওপর নিষেধাজ্ঞা বহাল রেখেছে, যা বয়স নির্বিশেষে সবার জন্য প্রযোজ্য। এই নিষেধাজ্ঞা অমান্য করে অপ্রাপ্তবয়স্ক ব্যক্তির কাছে তামাকজাত দ্রব্য বিক্রি করলে ৫০ হাজার রুফিয়া (মলদ্বীপের মুদ্রা) জরিমানা করা হবে। আর ভ্যাপিং ডিভাইস ব্যবহারের জন্য পাঁচ হাজার রুফিয়া জরিমানা করা হবে।

আরও পড়ুন- H1B Visa নিয়ে আরও কঠোর ট্রাম্প প্রশাসন!

মলদ্বীপ ভ্রমণ পিপাসুদের কাছে অত্যন্ত প্রিয়। যার সুন্দর সৈকত, স্বচ্ছ নীল জল এবং বিলাসবহুল রিসর্টের জন্য পরিচিত। এটি ভারত মহাসাগরে অবস্থিত এবং একটি জনপ্রিয় পর্যটন কেন্দ্র, যেখানে পর্যটকরা সাদা বালির সৈকত উপভোগ করতে আসে। এখানে বিভিন্ন ক্রিয়াকলাপ যেমন স্নোর্কেলিং এবং ডাইভিং করতে পারেন। তবে বিলাসবহুল পর্যটনের জন্য পরিচিত দ্বীপরাষ্ট্রটিতে ভ্রমণকারীদের ক্ষেত্রেও এই নিষেধাজ্ঞা প্রযোজ্য হবে।

ব্রিটেনে প্রস্তাবিত একই ধরণের প্রজন্মগত নিষেধাজ্ঞা এখনও আইন প্রণয়ন প্রক্রিয়ার মধ্য দিয়ে চলছে। পাশাপাশি নিউজিল্যান্ড ধূমপানের বিরুদ্ধে এই জাতীয় আইন প্রণয়নকারী প্রথম দেশ, তবে – এটি চালু হওয়ার এক বছরেরও কম সময়ের মধ্যে, ২০২৩ সালের নভেম্বরে এটি বাতিল করে।

দেখুন আরও খবর-